b"\n_START_ARTICLE_\nEnefit Outotec Technology\n_START_PARAGRAPH_\nEnefit Outotec Technology (EOT) on 2009. aastal Enefiti ja Outoteci loodud \xc3\xbchisettev\xc3\xb5te. _NEWLINE_Enefit Outotec Technology arendab ja litsentsib uue p\xc3\xb5lvkonna p\xc3\xb5levkivi\xc3\xb5li tootmise tehnoloogiat Enefit. _NEWLINE_Enefit Outotec Technology juhatuse esimees on Tarvi Thomberg ja tehnoloogiadirektor Robert A. Mergler. EOT peakontor asub Frankfurdis._NEWLINE_Outotec on rahvusvaheline projekteerimisettev\xc3\xb5te, kellel on pikaajaline kogemus metallide ja mineraalide t\xc3\xb6\xc3\xb6tlemise alal. Enefit Outotec Technology on Enefiti \xc3\xb5litootmistehnoloogia arendaja._NEWLINE_EOT tegeleb ka teadus- ja arendustegevusega. Erinevate p\xc3\xb5levkivide testimiseks Enefiti tehnoloogial on Frankfurti rajatud nii Enefiti tehnoloogial katseseade, mis t\xc3\xb6\xc3\xb6tleb tunnis ligikaudu 10 kg p\xc3\xb5levkivi, kui ka 300 kg/h l\xc3\xa4bilaskev\xc3\xb5imega piloottehas. Neil seadmetel on ettev\xc3\xb5te sooritanud teste nii Eesti, USA, Jordaania, Maroko kui ka Hiina p\xc3\xb5levkiviga. Nii laboriseadmel kui ka piloottehases on Eesti Energia USA projekti raames testitud Utah' p\xc3\xb5levkivi. 2013. aasta s\xc3\xbcgisel teise etapina piloottehases l\xc3\xa4bi viidud katsed osutusid edukateks ning Enefit j\xc3\xa4tkab tehnoloogia edasiarendamist Utah' p\xc3\xb5levkivi jaoks._NEWLINE_2014. aasta m\xc3\xa4rtsi teatas rahvusvaheline energiaettev\xc3\xb5te San Leon Energy, et tootis Enefiti tehnoloogiat kasutades Frankfurdis Maroko Timahditi maardla p\xc3\xb5levkivist \xc3\xb5li."